Pynche ki pulit yei em wa kam wa chah siat heipor wa pynman Rally ka CoMSO – Wyrta
Pynche ki pulit yei em wa kam wa chah siat heipor wa pynman Rally ka CoMSO
Jowai: Ka SP ka East Khasi Hills da pyntip ko wa da yoh yutip ko wa da em kiwa pynpoor khubor thok heiyatoh wa i jia ya ki paidbah wa lai Rally haka 13 tarik uni u bnai wa pynman daka CoMSO wa da em kiwa chah siat wei em leh kiwa da khlaad.
Ka SP da ong ko wa em du uwi wa mynsoo joor neidaw wa haap u najrong chram ha u nar wa nep (Iron Grill) uwa da dung ya oo kpoh u, wei ka Medical Report leh da pynyoo ko wa ym em i dak wa chah siat u wei ym em i thaw wa mih u kuli cha lait i doh.
Chooh chooh da ong ko wa ki pulit ha katu ka sngi ym em siat ki da ki kuli suloi wei da rah ki du ki tiar wa tip kam ki Anti-Riot Equipment wa kynthup yaki lathi wa ki tadong siat yow pynkhrngiat bru donhi.
Kamtæ da ong ko wa lada chem ya kiwa pynpoor ya kam kini ki khubor thok kiwa chim kabu yei yong long i man ka chong suk ka chnong ka thaw daw pynchitom yaki katkam ka aiñ.
Sdang ka Jamboree wa ar yong ki khynnah skur ka WJH